
Økonomirapportering 2. tertial 2007 - frister og maler
Høgskolen skal utarbeide tertialrapport pr. 31.08.07. Dette innebærer en ekstern tertialrapport til Kunnskapsdepartementet (KD) etter fastsatt mal, samt intern økonomirapportering til høgskolens styre.

1
Ekstern tertialrapport til KD  - bidrag fra enhetene

Tertialrapporten til KD skal inneholde resultat, balanse, kontantstrømsoppstilling samt noter. Denne tertialrapporten skal være fullstendig, og skal inneholde alle elementer som inngår i en årsavslutning. 
Tertialrapporten skal utarbeides av økonomiseksjonen, men forutsetningen for en god avslutning av regnskapet er at regnskapet inneholder fullstendige og nøyaktige transaksjoner. 
Vi ber enhetene bruke økonomihåndboken, som finnes på hjemmesiden til økonomiseksjonen, se http://www.hit.no/main/content/view/full/3389. Der finnes alle rutinebeskrivelser som gjelder for driftsenhetene og for økonomiseksjonen. Vi ber alle driftsenhetene se på alle rutinene, om det er oppgaver/kontroller de skal utføre.

Frister periodiseringer og prosjekter
I forbindelse med tertialrapporten må driftsenhetene utarbeide følgende:

- Periodisering av sykelønn - frist oss i hende 11. september
- Periodisering av variabel lønn og praksiskostnader - frist oss i hende 11. september
- Periodisering av andre kostnader og inntekter - frist oss i hende 11. september
Det skal ikke gjøres periodiseringer på prosjekter av type 4* - 9* ved 2. tertial, da dette inngår i avregningen av prosjektene som utføres av økonomiseksjonen.
Felles for alle periodiseringene er at det skal være beløp som er vesentlige for driftsenheten. Vi har derfor satt beløpsgrense, slik at det kun skal periodiseres dersom beløpet er over kr 20 000, eller summen på en konto er over kr 20 000. Vi ber om at periodiseringene fylles ut som et bilag. Vi trenger ikke bilag for tilbakeføring av periodiseringene. 

Videre ber vi om at all lønn og indirekte kostnader belastes på prosjektene. Bilag vedrørende dette skal være økonomiseksjonen i hende 11. september.

Hele rapporten med alle noter skal være ferdig registrert i DBH innen 30. september. Det er derfor viktig at bidragene må være være oss i hende innen fristene, vennligst sørg for at dere beregner tid til postgang.

Note 15

KD har endret malen for note 15 fra dette tertialet. Vi viser til følgende spesifikasjon i denne malen:

"I avsnittet Inntektsførte bevilgninger i forslaget til ny mai for oppstilling av note 15 er spesifikasjonene av hvilke avtaler som foreligger under den enkelte prioriterte oppgave tatt ut. Av hensyn til departementets budsjettarbeid og oppfølging av institusjonene ber departementet om at avsetningene til prioriterte oppgaver grupperes i gjennomgående kategorier. 
Under kategorien Utsatt virksomhet skal avsetninger til virksomhet som var planlagt gjennomført i perioden spesifiseres, eksempelvis forskningsprosjekter hvor gjennomføringen av ulike grunner er forsinket, utsatt undervisningsaktivitet og utsatte innkjøp. Kategorien Strategiske disposisjoner omfatter avsetninger til virksomhet som i henhold til institusjonens strategiske plan eller annet planverk er forutsatt gjennomført i senere perioder og som ikke er dekket gjennom bevilgninger eller tilsvarende i terminer tiltakene planlegges gjennomført. Som eksempel kan nevnes kompetansehevende tiltak, større anskaffelser og tidsbegrensede forsknings- og undervisningsaktiviteter. Avsetninger som skal dekke identifiserte reduksjoner i bevilgninger i de resultatbaserte komponentene i finansieringssystemet som ikke kan kompenseres med aktivitetsreduksjoner, skal i tilfelle også spesifiseres i denne kategorien. Kategorien Større investeringer omfatter avsetninger til planlagte større investeringer som ikke dekkes av  bevilgninger eller tilsvarende i løpende termin. Dette kan eksempelvis være avsetninger til større utstyrsanskaffelser i tilknytning til nybygg og andre større utstyrsanskaffelser som på grunn av tilvirkningstid eller av andre grunner ikke kan leveres innen balansedagen. Kategorien Andre avsetninger skal benyttes til avsetninger som ikke faller inn under de øvrige kategoriene som er omtalt ovenfor, eller hvorfor målet med avsetningen ikke er endelig fastsatt. Departementet forventer at avsetninger uten spesifisert formål begrenses, og at institusjonene iakttar bevilgningsforutsetningene når det avsettes midler i denne kategorien."

Note 15 skal gi en spesifikasjon av de ubrukte midlene høgskolen har pr. 31.08.07. Enhetene må derfor presentere dette i henhold til instruksene fra KD for sin andel av mindreforbruket. For å komme frem til korrekt tall, må det tas utgangspunkt i rammen til enheten, fratrukket forbruket pr. 31.08.07. Korrekt ramme for enhetene fremkommer nedenfor.

./.
Som vedlegg 1 følger tabell som skal nyttes ved rapportering av note 15. Frist for innsending av note 15 til økonomiseksjonen er 21. september 2007.
2
Intern økonomirapportering til styret

Økonomirapporten tar utgangspunkt i tabellen ”Hovedtall, ord. drift, oppdrag” som det rapporteres på i forhold til den regnskapsmessige tertialavslutningen. Vi ønsker i tillegg å rapportere 2. tertial også uten oppdragsvirksomheten, for å få en økonomisk status av den ordinære driften vår pr 31.08.2007, samt en oversikt over den eksternt finansierte virksomheten. Rapportmalen må utarbeides på nytt, grunnet ny kontoplan fra 01.01.07. Denne vil bli oversendt på e-post med det første. Det understrekes at malen fortsatt vil inneholde merknadsfelt, hvor vesentlige avvik i regnskap og/eller prognose bes kommentert. Det er viktig at tabellformatet følges.

Rammer

I tabellen under finner dere oppdaterte rammer for den enkelte driftsenhet. Det er disse som er utgangspunktet for rapporteringen ved 2. tertial.










(1 000 kr)
	
	

	Driftsenheter
	Ramme 2007

	Avdeling for allmenne fag (AF)
	84 771,0

	Avdeling for estetiske fag, folkekultur og lærerutdanning (EFL)
	94 466,0

	Avdeling for helse- og sosialfag (HS)
	   44 097,0

	Avdeling for teknologiske fag (TF)
	    46 277,0

	Biblioteket (BiB)
	    12 010,0

	Driftstjenesten (DR)
	   113 132,0

	Fellesadministrasjonen (FA)
	     18 936,5

	IT-tjenesten (IT)
	    15 853,0

	Fellestiltak, strategiske satsingstiltak og øremerkede midler
	    31 150,5

	Ikke fordelte midler *
	      1 835,0

	SUM (inkl overførte midler fra 2006)
	462 528,0


* De ikke fordelte midlene på kr 1 835 000 består av reserveposten, kr 1 409 000 er bundet med hhv. kr 1 092 000 i personalsaker, kr 100 000 som garanti i Kinasamarbeidet og kr 217 000 avsatt til tap på skade. I rammen ligger overførte midler med kr 39 430 000.
Vi minner om at høgskolen ikke vil bli kompensert for eventuelle lønnsreguleringer som følge av lønnsforhandlinger og at dette skal være budsjettert i den enkelte driftsenhet.

Rapportmal

For å sikre mest mulig sammenlignbare tall, ber vi dere ta utgangspunkt i ”Hovedtall, ord. drift, oppdrag” som det rapporteres på i forhold til den regnskapsmessige tertialavslutningen. I tillegg skal det, som nevnt over, rapporteres eksklusiv prosjektene.

Den enkelte driftsenhet må konkretisere hvordan mer-/mindreforbruk skal dekkes/disponeres, og hvor mye som allerede er bundet opp i aktiviteter, jf. de tre nederste linjer i oppsettet. Disse linjene skal gi informasjon om:

· hvor stor del av et eventuelt mindreforbruk som er bundet opp i aktiviteter

· hvor stor del av et eventuelt merforbruk som er planlagt dekket i løpet av året gjennom iverksetting av særskilte tiltak 

· hvor stor del av mindreforbruket/merforbruket som det ikke foreligger aktivitet/inndekning i forhold til pr 31.08.07.

Frist for innsending av intern økonomirapport er 28. september 2007.
Med hilsen

John Viflot


økonomidirektør


Tone Elisabeth Østvedt

rådgiver
Vedlegg 1:
Tabell mal rapportering note 15

